બૉલીવુડના સ્ટાર પિતા - પુત્રી અનિલ કપૂર તથા સોનમ કપૂર ચાર દિગ્દર્શકોની ફિલ્મ બૉમ્બે ટૉકીઝમાં એક ખાસ ગીતમાં એક સાથે દેખાશે . પિતા - પુત્રી પહેલી વાર મોટા પડદે એક સાથે દેખાશે . બૉલીવુડના ફિલ્મ દિગ્દર્શકો કરણ જૌહર , અનુરાગ કશ્યપ , ઝોયા અખ્તર તથા દિબાકર બૅનર્જીની ચાર લઘુ કથાઓના સમ્પુટ સમાન બૉમ્બે ટૉકીઝ ફિલ્મ ભારતીય સિનેમાના 100 વર્ષ પૂર્ણ થવાના ઉપલક્ષ્યમાં બનાવવામાં આવી રહી છે . મળતી માહિતી મુજબ દિગ્દર્શકોએ ફિલ્મમાં એક ખાસ ગીત ઉમેર્યું છે કે જેમાં બૉલીવુડના જાણીતા ચહેરાઓ નજરે પડશે . આ ચહેરાઓમાં અનિલ કપૂર અને તેમના પુત્રી સોનમ કપૂર પણ હશે . આ ગીતને વૈભવી મર્ચંટે કોરિયોગ્રાફ કર્યું છે . આ ગીત કદાચ ફિલ્મની શરુઆતથી જ દર્શાવાશે . આ ગીત ફિલ્મના અંત સુધી પણ ગૂંજતૂં રહેશે , એમ કહેવાય છે . આ ગીત માટે લૅડીઝ કલાકારોએ ગોલ્ડન કલરના કૉસ્ચ્યુમ પહેર્યાં છે , તો જેંટ્સ કલાકારો ટ્યૂક્સીડો ( દિવસના ભોજન વખતે પહેરાતી જૅકેટ ) માં દેખાશે .